**Електронска пријава**

**испита после 3 полагања**

**од школске 2018./2019. године**

**Убудуће пријава свих испита преко студентског сервиса - без гужве на шалтерима!**

 Од нове школске године, студенти ће моћи да пријављују све испите преко студентског сервиса, без доласка на шалтере службе за студентске послове! До сада то није било могуће за испите које је студент пре тога полагао већ три пута.

 Да би било могуће електронски пријавити испит који је студент раније три пута полагао, уводи се електронско праћење тих уплата на финансијској картици студента.

 Из тог разлога уводи се као новина лични позив на број **за пријаву испита** за сваког студента. Уплате за ову сврху ће се водити засебно и на основу стања тих уплата студент ће имати могућност да електронски пријави испите које мора да плати.

ЛПНБ за школарину и ЛПНБ за пријаву испита су **различити**!

Ако је сврха уплате **пријава испита**:

користити при уплати лични позив на број за **пријаву испита**,

уз обавезно навођење да је модел плаћања 97;

- Свој лични позив на број (ЛПНБ) за школарину, и ЛПНБ за пријаву испита, студент ће моћи да види на [студентском сервису](https://studenti.mas.bg.ac.rs/) под ставком *финансије*

- Доказе о уплати или оверене уплатнице, без обзира на сврху уплате и да ли је користио ЛПНБ или не, студент треба да чува лично за случај потребе решавања неког неслагања у електронској финансијској евиденцији студента.

- Уплате обављење са ЛПНБ студент ће после аутоматске електронске обраде, моћи и треба да провери на [студентском сервису](https://studenti.mas.bg.ac.rs/).

ВАЖНО!

Треба имати у виду да је потребно до 48 часова за обраду уплата, па то узмите у обзир и ваше уплате обавите на време!

ЛПНБ за школарину и ЛПНБ за пријаву испита су ЛИЧНИ - сваки студент има своје јединствене позивне бројеве! Немојте уплаћивати са туђим преписаним ЛПНБ...